



**COFNODION Y CYFARFOD**



**Pwyllgor Archwilio a Sicrhau Risg (ARAC)**

Dydd Mawrth 28 Ionawr 2025 am 2.00pm

Cynhaliwyd ar Microsoft Teams

# Yn bresennol Aelodau

* Claire Bevan (Cadeirydd)
* Julia Evans
* David Powell
* Chris Knight
* Sian Richards

## Archwilio Mewnol

* Elan Parry, TIAA
* Franky Filton, TIAA (Arsylwr)

**Archwilio Allanol**

* Helen Goddard, Archwilio Cymru

## Uwch Dîm Arwain

* Rhian Bowen-Davies – Comisiynydd
* Kelly Davies – Prif Swyddog Gweithredu
* Delyth Evans – Pennaeth Cyllid ac Adnoddau
* Rachel Bowen – Cyfarwyddwr Polisi
* Ruth Thomas – Uwch Gynorthwyydd Gweithredol (Ysgrifenyddiaeth)

**Ymddiheuriadau**

* Steen Gourlay, TIAA

# Camau gweithredu sy’n weddill

|  |  |  |  |
| --- | --- | --- | --- |
| **Dyddiad** | **Manylion** | **Enw** | **Dyddiad Cwblhau** |
| 30 Ebrill  2024 | Darparu dadansoddiad o ganlyniadau archwilio ar gyfer swyddfeydd eraill y Comisiynydd at ddibenion meincnodi a dysgu ar y cyd | TIAA | 1 Mawrth |
| 24  Hydref 2024 | Darparu enghraifft o gwmpas manylach ar gyfer adolygiad | TIAA | 10 Chwefror |
| 28  Ionawr  2025 | Darparu diweddariad ar brosiect Prifysgol Sussex (datblygu offeryn deallusrwydd artiffisial - DA) gan gynnwys llinell amser, cwmpas a nodweddion yr offeryn. | TIAA | Cyfarfod mis Ebrill |

Eitem agenda 1: Cyflwyniadau ac ymddiheuriadau

Croesawodd y Cadeirydd bawb i’r cyfarfod, yn enwedig Franky Filton, hyfforddai yn TIAA. Derbyniwyd ymddiheuriad gan Steen Gourlay, TIAA.

## i) Cofrestr buddiannau

Cadarnhaodd y Cadeirydd fod y Gofrestr Buddiannau wedi cael ei diweddaru yn ddiweddar yn dilyn cyflwyniad gan David Powell. Ni dderbyniwyd diweddariadau eraill.

1. **Gweithredoedd Tendr Sengl i’w Datgan**

Dim byd i’w nodi.

1. **Cyngor a roddwyd i’r Comisiynydd neu ei staff ers y cyfarfod diwethaf**

Cadarnhaodd y Prif Swyddog Gweithredu nad oedd unrhyw gyngor wedi’i roi.

# Eitem agenda 2: Adolygu’r cofnodion a materion yn codi o’r cyfarfod diwethaf ar 24 Hydref 2024 (Papur 2i)

## i) Adolygiad o gofnodion y cyfarfod diwethaf a materion yn codi

Cadarnhawyd bod y cofnodion yn gofnod cywir o’r cyfarfod a gynhaliwyd ar 24 Hydref 2024. Rhoddwyd y diweddariadau a ganlyn ar gamau gweithredu a oedd yn weddill ers y cyfarfod diwethaf:

|  |  |  |  |  |
| --- | --- | --- | --- | --- |
| **Dyddiad** | **Manylion** | **Enw** | **Dyddiad Cwblhau** | **Diweddariad a Roddwyd** |
| 30 Ebrill | Darparu dadansoddiad o ganlyniadau ar gyfer swyddfeydd eraill y Comisiynydd at ddibenion meincnodi a dysgu ar y cyd | TIAA | Cyn cyfarfod ARAC mis Ionawr | Hysbysodd TIAA y Pwyllgor nad oedd yr wybodaeth hon wedi’i rhannu eto gan nad oedd holl archwiliadau’r Comisiynydd wedi’u cwblhau o fewn y ffrâm amser disgwyliedig. Gofynnwyd am estyniad i adrodd ar ddiwedd y flwyddyn ariannol gan nad oedd y data llawn ar gael.  Cadarnhaodd y Cadeirydd fod y gwaith hwn wedi’i gynnig i’r Pwyllgor ym mis Gorffennaf y llynedd a bod ei angen er mwyn cynllunio ar gyfer y flwyddyn ariannol nesaf. Cadarnhaodd TIAA y byddent yn rhannu’r wybodaeth hon cyn gynted ag y bo modd cyn y cyfarfod cynllunio â’r Uwch Dîm Arwain ym mis Mawrth. Y cam gweithredu i barhau fel un sydd heb ei gwblhau. |
| 24  Hydref | Darparu enghraifft o gwmpas archwilio manylach ar gyfer adolygiad | TIAA | Cyn cyfarfod ARAC mis Ionawr | Nid oedd y Pwyllgor wedi derbyn enghraifft o gwmpas archwilio manylach ar gyfer adolygiad cyn y cyfarfod. Daeth TIAA ag enghraifft i’r cyfarfod ond cytunwyd i rannu’r enghraifft â’r Uwch Dîm Arwain y tu allan i’r cyfarfod er mwyn gallu ei ystyried yn llawn. Y cam gweithredu i barhau fel un sydd heb ei gwblhau. |
| 24  Hydref | Darparu diweddariad ar brosiect Prifysgol Sussex (datblygu offeryn deallusrwydd artiffisial - DA). | TIAA | Cyfarfod mis Ionawr | Cadarnhaodd TIAA fod Prifysgol Sussex yn gweithio ar offeryn deallusrwydd artiffisial (DA) a fyddai’n cael ei ddefnyddio i gymharu dogfennau archwilio ond nid i gwblhau’r adroddiad archwilio ei hun. Cadarnhawyd bod yr offeryn yn y cam datblygu ar hyn o bryd. Cytunodd TIAA i adrodd yn ôl ar linell amser, cwmpas a nodweddion yr offeryn. Creu cam gweithredu newydd. |

# Eitem agenda 3: Archwilio Mewnol – SICA (Papurau 3i-3ii)

## i) Adroddiad Diweddaru ac Atodiadau

Cyflwynwyd Adroddiad Diweddaru SICA gan Elan Parry. Cadarnhawyd bod y gwaith o adolygu’r Rheolaethau Ariannol Allweddol wedi dechrau ac y dylai cynllun archwilio 2024-25 fod wedi’i gwblhau cyn diwedd y flwyddyn ariannol. Byddai papur y Rheolaethau Ariannol Allweddol a'r Adroddiad Blynyddol yn cael eu cyflwyno yn y cyfarfod nesaf.

Cadarnhaodd y Prif Swyddog Gweithredu fod sesiwn datblygu wedi’i drefnu ar gyfer Aelodau ARAC ac y byddai’n cael ei gynnal yn niwedd mis Chwefror. Byddai’r sesiwn yn cael ei hwyluso gan TIAA (thema i’w phennu) yn cael ei ohirio tan Chwarter 1 2025-26.

## ii) Adolygiad Dilynol

Cyflwynodd Elan Parry bapur 3ii a chadarnhaodd fod yr holl argymhellion wedi cael eu rhoi ar waith gan yr Uwch Dîm Arwain.

Yn dilyn cwestiwn gan Julia Evans, dywedodd Elan Parry wrth y Pwyllgor fod cyfanswm o naw diwrnod wedi’u treulio yn paratoi’r cynllun archwilio ar gyfer 2024-25.

Cadarnhaodd y Prif Swyddog Gweithredu fod y staff i gyd yn gwneud asesiad sgrîn arddangos ar gyfer gweithio gartref, a lle bo’n berthnasol, asesiad ar wahân ar gyfer y swyddfa. Hysbyswyd y pwyllgor bod gwybodaeth am hyfforddiant hefyd yn cael ei storio ar ffeiliau Adnoddau Dynol yn awr er mwyn bod yn gyflawn.

Gofynnodd y Cadeirydd a fyddai’n bosibl i’r cwmpas archwilio manwl at ddibenion cymharu (fel y gofynnwyd yng nghyfarfod mis Hydref) gael ei rannu y tu allan i’r cyfarfod ar gyfer ystyriaeth briodol. Cytunodd TIAA i fynd ar ôl hyn yn dilyn y cyfarfod.

Pwysleisiodd y Prif Swyddog Gweithredu bwysigrwydd archwiliadau sy’n ychwanegu gwerth i’r sefydliad, a dywedodd y dylai unrhyw feysydd adolygu gael eu gwneud gan y corff sydd â’r arbenigedd mwyaf perthnasol yn y maes hwnnw.

Diolchodd y Cadeirydd i TIAA am y diweddariad ar y gwaith.

# Eitem agenda 4: Archwilio Cymru – Diweddariad mis Ionawr (Papur 4)

Rhoddodd Helen Goddard ddiweddariad ar gynnydd i’r Pwyllgor, gan nodi bod gwaith yn mynd rhagddo i raglennu archwiliad ariannol 2024-25.

Dywedodd Helen Goddard wrth y Pwyllgor fod rhai newidiadau strwythurol wedi’u gwneud i’r tîm yn Archwilio Cymru er mwyn sicrhau bod gwasanaeth o safon uchel yn cael ei gadw. Roedd rolau’r Rheolwr Archwilio ac Arweinydd Ymgysylltu wedi’u gwahanu, felly byddai Jeremy Saunders yn cynrychioli Archwilio Cymru yng nghyfarfodydd ARAC yn y dyfodol.

Rhannwyd rhestr o ddeunydd a gyhoeddwyd yn ddiweddar â’r Pwyllgor, ynghyd â rhestr o ddigwyddiadau arferion da a gynhelir yn fuan. Cadarnhawyd bod yr offeryn data newydd y cyfeirir ato yn yr adroddiad yn defnyddio data a gasglwyd o archwiliadau, ac o ganlyniad ei fod yn cynnig gwybodaeth lefel uchel yn unig. Yn dilyn cyfeiriad at y cyflwyniad ar Niwroamrywiaeth yn Archwilio Cymru yn ddiweddar, cadarnhawyd y cynhelid sesiwn hyfforddiant tîm ar Niwroamrywiaeth yr wythnos honno ar gyfer staff Comisiynydd Pobl Hŷn Cymru.

Diolchodd y Cadeirydd i Helen Goddard am ei chefnogaeth a’i harbenigedd cyson a phroffesiynol i ARAC a dymunodd yn dda iddi yn ei rôl newydd. Cadarnhaodd fod y Pwyllgor yn cymeradwyo’r papur.

# Eitem agenda 5: Cofrestr Risg Strategol (Papurau 5i-5iii)

## Cofrestr Risg

## Sgorau Risg

## iii) Papur eglurhaol risg

Cyflwynodd y Prif Swyddog Gweithredol yr adroddiad crynodeb risg, gan ddarparu trosolwg lefel uchel o’r newidiadau a wnaethpwyd i’r gofrestr risg yn ystod y chwarter blaenorol. Roedd rhai risgiau wedi eu gostwng yn dilyn canlyniadau cynllunio effeithiol, ond roedd y rhan fwyaf o’r risgiau wedi aros yr un fath.

Hysbyswyd y Pwyllgor bod y Gweinyddwr Cefnogi Timau wedi ymddiswyddo yn ddiweddar, ond ni theimlid bod angen cynyddu disgrifiad risg 6 ar hyn o bryd. Cadarnhawyd bod y cynllun strategol newydd a’r rhaglen waith yn cael eu datblygu ac y byddai’r gofrestr risg yn cael ei hadolygu maes o law.

Cadarnhaodd y Prif Swyddog Gweithredu bod y risg seiberwydnwch yn sefydlog o hyd a bod camau lliniaru wedi’u cymryd yn barod yn dilyn y digwyddiad yn ddiweddar a oedd yn gysylltiedig â sefydliad trydydd parti.

Cadarnhaodd y Comisiynydd y byddai ‘parodrwydd i dderbyn risg’, a sut y cyflwynir hyn ar y Gofrestr Risg, yn cael ei archwilio a’i drafod yn y diwrnod datblygu a gynhelir yn fuan.

Nodwyd y byddai’r Strategaeth Rheoli Risg yn cael ei chyflwyno mewn cyfarfod ARAC yn y dyfodol ar gyfer trafodaeth ar ôl cwblhau’r cynllun gwaith ac adolygu fformat cofrestr risg.

Cadarnhawyd nad oedd cynnydd sylweddol yn y gost ar gyfer adnewyddu yswiriant colled seiber. Byddai profion blynyddol ar gyfer parhad busnes / adfer ar ôl trychineb yn parhau â Pure Cyber.

Yn dilyn cwestiwn ar y ddeddfwriaeth arfaethedig ar farw â chymorth a’r effaith ar adnoddau, hysbyswyd y Pwyllgor y byddai hyn yn cael ei fonitro.

Diolchodd y Comisiynydd i’r Prif Swyddog Gweithredu am ddatblygu’r gofrestr risg, ei chymesuredd â chyllideb a maint y sefydliad, a’r sicrwydd yr oedd yn ei ddarparu.

Diolchodd y Cadeirydd hefyd i’r Prif Swyddog Gweithredu am ei gwaith cyn i’r Comisiynydd newydd ddechrau yn ei swydd a nododd sicrwydd y Pwyllgor yn y gofrestr risg.

# Eitem agenda 6: Diweddariad ar y cynllun gwaith (Papur 6)

Darparodd y Cyfarwyddwr Polisi drosolwg o’r gwaith a wnaethpwyd yn ddiweddar a chadarnhaodd fod y strategaeth newydd a’r cynllun gwaith yn cael eu datblygu. Cafwyd dros 200 o ymatebion hyd yn hyn i’r ymgynghoriad â phobl hŷn, rhanddeiliaid a sefydliadau, a bydd yn para tan 28 Chwefror.

Hysbyswyd y Pwyllgor, mai dim ond 8 allan o 22 awdurdod lleol oedd wedi cael cydnabyddiaeth ffurfiol fel Cymuned Oed-gyfeillgar gan WHO, a bod rhai ardaloedd heb wneud cais i WHO er eu bod wedi bod yn weithgar iawn yn y maes hwn. Cadarnhawyd bod yr Arweinydd Heneiddio’n Dda mewn cysylltiad â phob awdurdod lleol ynglŷn â’r mater hwn.

Diolchwyd i’r Cyfarwyddwr Polisi am y diweddariad cynhwysfawr a’r papur cysylltiedig.

**Eitem agenda 7: Adroddiad Llywodraethu Chwarterol (Papur 7)**

Cyflwynodd y Prif Swyddog Gweithredu uchafbwyntiau’r adroddiadau chwarterol.

• **Adroddiad Llywodraethu**

Nodwyd yr adroddiad.

## i. Adroddiad Digwyddiadau

Hysbysodd y Prif Swyddog Gweithredu y Pwyllgor ynglŷn â’r camau sy’n cael eu cymryd o ganlyniad i’r digwyddiad seiber mewn sefydliad allanol yn ddiweddar a oedd yn ymwneud â swm cyfyngedig o ddata sefydliadol. Mae hyfforddiant ar gadw data i staff yn weithgaredd rheolaidd.

Diolchodd y Comisiynydd i’r Prif Swyddog Gweithredu a’r Swyddog Gwasanaethau Corfforaethol am y camau a roddwyd ar waith o ganlyniad i’r digwyddiad hwn, a’r sicrwydd a roddwyd i ARAC.

## ii. Adroddiad Iechyd y Sefydliad

Nodwyd bod absenoldebau salwch staff yn isel yn ystod y cyfnod hwn.

Dywedodd y Pwyllgor fod canlyniadau’r arolwg staff a gynhaliwyd yn ddiweddar yn gadarnhaol iawn. Sicrhawyd y Pwyllgor bod y canlyniadau wedi cael eu trafod mewn cyfarfod tîm, ac y byddai arolwg ymgysylltu â staff yn cael ei gynnal yn flynyddol.

Diolchodd y Cadeirydd i’r Prif Swyddog Gweithredu am yr adroddiad cynhwysfawr.

## iii. Adroddiad Cyfathrebu

Cyflwynodd y Prif Swyddog Gweithredu yr adroddiad, a oedd wedi ei ysgrifennu gan y Pennaeth Cyfathrebu, fel trosolwg o’r chwarter. Nodwyd yr adroddiad.

## iv. Adroddiad Cyllid

Cyflwynodd y Pennaeth Cyllid ac Adnoddau yr adroddiad i’r Pwyllgor, gan grynhoi’r prif newidiadau yn y chwarter diwethaf.

Nodwyd bod y sefydliad ar y trywydd cywir i wario’r dyraniad cyllidebol cyn diwedd y flwyddyn ariannol. Byddai cynllunio’n dechrau cyn bo hir ar gyfer 2025/26, yn dilyn cyhoeddi Cyllideb Ddrafft Llywodraeth Cymru ar 10 Rhagfyr a chynhelir trafodaethau er mwyn deall y prif feysydd blaenoriaeth.

Nodwyd bod y sefydliad mewn sefyllfa dda ar ddiwedd y flwyddyn ariannol er gwaethaf nifer o heriau ariannol yn ystod y flwyddyn. Diolchwyd i’r Pennaeth Cyllid ac Adnoddau am ei gwaith ar y gyllideb.

Cadarnhaodd y Pennaeth Cyllid ac Adnoddau nad oes cynlluniau ar hyn o bryd i ofyn am arian cyfalaf ar gyfer system rheoli achosion, ond bydd hyn yn cael ei adolygu yn 2025/26.

Diolchodd y Cadeirydd i’r Pennaeth Cyllid ac Adnoddau am yr adroddiad cynhwysfawr a’r sicrwydd o’r cwestiynau a godwyd.

## v. Cerdyn Sgorio Cytbwys

Nododd y Pwyllgor y Cerdyn Sgorio Cytbwys. Cadarnhaodd y Cadeirydd fod yr adroddiadau Llywodraethu Chwarterol yn rhoi sicrwydd i’r Pwyllgor yn y maes hwn.

# Eitem agenda 8: Adroddiad Seiberwydnwch (Papur 8)

Cyflwynodd y Prif Swyddog Gweithredu ddiweddariad i’r Pwyllgor ar weithgaredd y Comisiynydd ym maes seiberwydnwch yn ystod y chwarter blaenorol.

Oherwydd y risgiau diogelwch cysylltiedig, nid yw’r eitem hon yn cael ei chofnodi.

**Eitem agenda 9: Treuliau’r Comisiynydd (Papur 9)**

Nododd y Pwyllgor yr eitemau a restrwyd yn y Gofrestr Treuliau.

**Eitem agenda 10: Cofrestr Rhoddion a Lletygarwch (Papur 10)**

Nododd y Pwyllgor yr eitemau a restrwyd yn y Gofrestr Rhoddion a Lletygarwch.

**Eitem agenda 11: Unrhyw Fater Arall**

Nid oedd eitemau eraill i’w trafod.

# Eitem agenda 12: Adolygu’r cyfarfod, gan gynnwys trafod yr eitemau i’w cynnwys ar yr agenda yn y dyfodol, diwrnodau datblygu a chyfarfodydd ffocws

Diolchodd y Cadeirydd i bawb am y trafodaethau buddiol a diddorol a dywedodd ei fod yn edrych ymlaen at groesawu pawb i’r sesiwn datblygu ym mis Chwefror.

**Dyddiad ac amser y cyfarfod nesaf: 29 Ebrill 2025 - 10.00 am yng Nghanolfan yr Urdd, Bae Caerdydd.**